Fundargerð 10. fundur skipulagsnefndar Svalbarðsstrandarhrepps 2010 - 2014 , haldinn í ráðhúsinu Svalbarðseyri , fimmtudaginn 4. ágúst 2011 kl. 17:00 . Fundinn sátu : Stefán Sveinbjörnsson , Sandra Einarsdóttir , Stefán H. Björgvinsson og Jón Hrói Finnsson . Fundargerð ritaði : Sandra Einarsdóttir , ritari skipulagsnefndar . 1. 1107010 - Þróunaráætlun KotabyggðarFramhald umræðna um þróunaráætlun Kotabyggðar . Áður á dagskrá á 8. fundi skipulagsnefndar þann 11. júlí s.l. Á fundinn mætti Halldór Jóhannesson , fulltrúi Veigastaða ehf . Farið yfir málin með fulltrúa Veigastaða ehf . Fram komi í máli Halldórs að þrýstingur á að hverfið þróist í íbúðarbyggð sé fyrst og fremst frá lóðarhöfum en ekki sé full samstaða um það meðal þeirra . Efri hluta hverfisins væri auðveldast að breyta í íbúðarbyggð , lóðir 1 , 1b , 5 , 6 , 39 , 40 og 44 - 48 . Breytingar á öðrum lóðum krefjast meiri framkvæmda og huga þarf vel að aðkomu . Rætt var um möguleika á að vegtenging yrði að hluta sunnan við núverandi Kotabyggð . Skipulagsnefnd telur að gera þurfi heildstæða áætlun fyrir þróun Kotabyggðar yfir í íbúðabyggð . Byrjað verði á grófum hugmyndum um það hvernig hverfið gæti litið út að þróun lokinni og gerð tillaga að áfangaskiptingu miðað við þær hugmyndir . Hver áfangi verði svo nánar útfærður sem þróunarsvæði . Sveitarstjóra falið að hafa samband við landeiganda sunnan við svæði Kotabyggðar upp á mögulega aðkomu að skipulaginu . 2. 1105032 - Umsókn um leyfi fyrir plastdúkahúsi við vinnsluhús KjarnafæðisBókun sveitarstjórnar frá 18. fundi hennar um umsókn Kjarnafæðis um stöðuleyfi fyrir plastdúkaskemmu við vinnsluhús Kjarnafæðis á Svalbarðseyri lögð fram til kynningar . Þar kemur fram ákvörðun sveitarstjórnar um að fella fyrri ákvörðun um höfnun erindisins úr gildi og vísa því til meðferðar hjá byggingarfulltrúa , á þeirri forsendu að veiting stöðuleyfa heyri undir byggingarfulltrúa og byggingarnefnd að lögum en ekki skipulagsnefnd og sveitarstjórn . Staða mála kynnt . Fleira ekki gert . Fundi slitið kl. 20:15 .